ત્રીજી વ્યૂહરચના સ્વસ્થતાપૂર્વક જીવવામાં છે. આપણા ઘરના સભ્ય સાથે તેમ જ આપણા જીવનના રસ્તે આવતાં દરેક ભાઈબહેન જોડે સ્વસ્થતા-પ્રેરક સારો સંબંધ બાંધીએ, નાતજાત, ભાષા-સંસ્કૃતિ, ધર્મ-સંપ્રદાય, કોમ-વંશ જેવી બાબતોથી ભાગલા પાડવાને બદલે વૈવિધ્યમાં એકતા માણીએ. જેટ-રૉકેટના વેગીલા જીવનમાં પ્રવાહ સામે તરીને પણ સ્વસ્થતા અને શાંતિના પ્રણેતાઓ બનીએ. બધાને માટે નમ્રતા અને કરુણાના માર્ગો ચીંધીએ.